დინა ბოლუარტე

დინა ერსილია ბოლუარტე სეგარა (ესპ. Dina Ercilia Boluarte Zegarra; დ. 31 მაისი 1962) — პერუელი იურისტი და პოლიტიკოსი. 2022 წლის 7 დეკემბრიდან პერუს პრეზიდენტი. 2021-2022 წლებში პერუს ვიცე-პრეზიდენტი და სოციალური ინტეგრაციისა და განვითარების მინისტრი. დაიბადა 1962 წლის 31 მაისს ქალაქ ჩალუანკაში, აპურიმაკის რეგიონი. დაამთავრა სან-მარტინ-დე-პორესის უნივერსიტეტის იურიდიული ფაკულტეტი, შემდეგ კი ამავე უნივერსიტეტის ასპირანტურა. პოლიტიკური კარიერა დაიწყო 2018 წელს, როდესაც წარადგინა კანდიდატურა სურკილიოს მერის არჩევნებში მემარცხენე პარტია თავისუფალი პერუს რიგებიდან. 2020 წელს იყო ამავე პარტიის კანდიდატი ვადამდელ საპარლამენტო არჩევნებში, თუმცა მისი პარტია ვერ მოხვდა კონგრესში, რადგან ვერ გადალახა ბარიერი. 2021 წლის არჩევნებში გახდა ვიცე-პრეზიდენტობის კანდიდატი პედრო კასტილიოსთან წყვილში. არჩევნების მეორე ტურში მათმა ტანდემმა გამარჯვება მოიპოვა. მოვალეობის შესრულებას შეუდგა 2021 წლის 28 ივლისს, ხოლო მეორე დღეს დაინიშნა სოციალური ინტეგრაციისა და განვითარების მინისტრად გიდო ბელიდოს მთავრობაში. 2022 წლის დეკემბერში, პერუს პოლიტიკური კრიზისის დროს, პედრო კასტილო ცდილობდა პერუს რესპუბლიკის კონგრესის დაშლას მის წინააღმდეგ იმპიჩმენტის პროცესის დროს. ბოლუარტემ დაგმო ეს ნაბიჯი და უწოდა „კონსტიტუციური წესრიგის რღვევა“. კასტილიოს იმპიჩმენტის შემდეგ მან პრეზიდენტის თანამდებობა დაიკავა. ბოლუარტე პერუს პირველი ქალი პრეზიდენტი გახდა. კონგრესში თავის პირველივე გამოსვლაში მან დაგმო პრეზიდენტ კასტილოს ქმედება და გაამჟღავნა სურვილი შექმნას ეროვნული ერთიანობის მთავრობა დღევანდელი პოლიტიკური კრიზისის მოსაგვარებლად. დინა ბოლუარტეს მთავრობას რეგიონის ლიდერები განსხვავებულად აფასებენ. სან-პაულოს ფორუმის წევრებიდან ბრაზილიელი ლუის ინასიუ ლულა და სილვა და ჩილეს პრეზიდენტი გაბრიელ ბორიჩი აღიარებენ ბოლუარტეს მთავრობას. ამერიკის შეერთებულმა შტატებმა ბოლუარტე ასევე პრეზიდენტად აღიარა. ესპანეთი მხარს უჭერს ქვეყნის „კონსტიტუციურ წესრიგში“ დაბრუნებას. ისეთმა ლიდერებმა, როგორებიც არიან ნიკოლას მადურო ვენესუელიდან, ანდრეს მანუელ ლოპეს-ობრადორი მექსიკიდან, გუსტავო პეტრო კოლუმბიიდან, ალბერტო ფერნანდესი არგენტინიდან და ლუის არსე ბოლივიიდან დაგმეს ბოლუარტეს მთავრობა და იგი შეადარეს ხეანინე ანიესის მემარჯვენე მთავრობას და მხარს უჭერენ ყოფილი პრეზიდენტის პრეტენზიებს. ვიკისაწყობში არის გვერდი თემაზე: დინა ბოლუარტე Conoce al candidato Dina Ercilia Boluarte Zegarra por Lima + Residentes Extranjeros 2020 es. ციტირების თარიღი: 23 June 2021 ↑ Dina Boluarte: biografía de la candidata a la vicepresidencia por Perú Libre (Video) (11 April 2021). ციტირების თარიღი: 6 May 2021 ↑ Abogada Dina Boluarte Zegarra precandidata a primera vicepresidencia por el partido Perú Libre (27 October 2020). ციტირების თარიღი: 6 May 2021 ↑ Reuters. (2021-06-16) Peru election: socialist Pedro Castillo claims victory ahead of official result. ციტირების თარიღი: 2021-06-16 ↑ News. (2021-06-16) Peru Nervously Awaits Outcome Nine Days After Presidential Vote. ციტირების თარიღი: 2021-06-16 ↑ Dina Boluarte jura como ministra de Desarrollo e Inclusión Social es (29 July 2021). ციტირების თარიღი: 16 August 2021 ↑ „Peru President Pedro Castillo calls to dissolve Congress“. Al Jazeera. December 7, 2022. ↑ Peru’s Dina Boluarte Sworn in as First Female President After Castillo Exit Bloomberg. Retrieved 8 December 2022. ↑ https://edition.cnn.com/2022/12/07/americas/dina-boluarte-profile-intl-latam/index.html ↑ Peru swears in VP as the new president amid constitutional crisis en-us (2022-12-07). ციტირების თარიღი: 2022-12-15 ↑ Peruvian President jailed after attempting "self-coup" en-US. ციტირების თარიღი: 2022-12-15 ↑ Tegel, Simeon (13 December 2022). „Peru’s Castillo says he’s still president; international allies agree“. The Washington Post (ინგლისური). ISSN 0190-8286. ციტირების თარიღი: 2022-12-15.